จีนยืนยัน สั่งห้องแล็บไม่ได้รับอนุญาต ทำลายเชื้อโควิดตอนเริ่มระบาด
เจ้าหน้าที่จีนยืนยันมีการสั่งให้ห้องแล็บที่ไม่ได้รับอนุญาตทำลายเชื้อโควิดตอนเริ่มระบาด เพื่อป้องกันความเสี่ยงทางชีวภาพ อาจเกิดการระบาดรอบสอง ชี้ขณะนั้นยังไม่รู้เป็นเชื้ออะไรเว็บไซต์เซาท์ ไชน่า มอร์นิ่งโพสต์ สื่อในฮ่องกงรายงาน นายลุ่ย เติ้งเฟ็ง เจ้าหน้าที่ของของกองวิทยาศาสตร์และการศึกษาคณะกรรมาธิการสุขภาพแห่งชาติจีน ออกมาแถลงข่าวเมื่อวันศุกร์ที่15 พฤษภาคม 63 ยืนยันทางการจีนมีการสั่งให้ห้องทดลองทางวิทยาศาสตร์ที่ไม่ได้รับอนุญาตหลายแห่ง ทำลายเชื้อโคโรนาสายพันธุ์ใหม่ หรือโควิด-19 ในระยะแรกๆ ของการระบาด เพื่อความปลอดภัยทางชีวภาพ เพราะเป็นการป้องกันความเสี่ยงที่เชื้อไวรัสเหล่านี้ซึ่งตอนแรกยังไม่ทราบแน่ชัดว่าเป็นเชื้ออะไรนั้นจะเกิดการระบาดครั้งใหญ่รอบสองการออกมาแถลงดังกล่าวของเจ้าหน้าที่จีนมีขึ้นหลังจากนายไมค์ ปอมเปโอ รมว.ต่างประเทศสหรัฐฯได้กล่าวมาตลอดนับตั้งแต่เชื้อไวรัสโควิดระบาดใหญ่ทั่วโลกว่ารัฐบาลจีนปฏิเสธที่จะมอบตัวอย่างเชื้อไวรัสโควิดมาให้นักวิทยาศาสตร์สหรัฐฯ และต่างประเทศ รวมทั้งยังทำลายเชื้อไวรัสโควิดทิ้งนายลุ่ย เจ้าหน้าที่ในคณะกรรมาธิการสุขภาพแห่งชาติจีน กล่าวระหว่างการแถลงข่าวด้วยว่า คำพูดดังกล่าวของเจ้าหน้าที่สหรัฐฯบางคนได้ ถูกนำออกจากบริบทและตั้งใจทำให้เกิดความสับสน เพราะเมื่อมีรายงานครั้งแรกพบผู้ป่วยที่ติดเชื้อไวรัสที่ก่อให้เกิดโรคปอดอักเสบในเมืองอู่ฮั่น มณฑลหูเป่ยของจีนนั้น สถาบันวิทยาศาสตร์ที่มีความชำนาญการระดับประเทศของจีนได้เร่งค้นคว้าเพื่อระบุว่าเชื้อจุลินทรีย์ก่อโรคดังกล่าวคือเชื้ออะไรจากการวิจัยและความเห็นของผู้เชี่ยวชาญ ทำให้พวกเราตัดสินใจที่จะจัดการระงับจุลินทรีย์ดังกล่าวที่เป็นเหตุให้เกิดโรคปอดอักเสบเป็นการชั่วคราวและเรียกเชื้อนี้ว่า จุลินทรีย์ก่อโรคสูง Class II พร้อมกับมีการออกคำสั่งด้านความปลอดภัยทางชีวภาพ ในการเก็บตัวอย่าง การขนส่ง และการทดลองต่างๆ รวมทั้งการทำลายเชื้อจุลินทรีย์นี้ โดยนายลุ่ย ย้ำว่า นี่คือมาตรฐานความปลอดภัยของจีนในการจัดการกับตัวอย่างเชื้อจุลินทรีย์ก่อโรคสูง ซึ่งห้องแล็บที่ไม่ได้รับอนุญาตจะไม่สามารถดำเนินการเกี่ยวกับเรื่องนี้ได้
เจ้าหน้าที่จีนยืนยันมีการสั่งให้ห้องแล็บที่ไม่ได้รับอนุญาตทำลายเชื้อโควิดตอนเริ่มระบาด เพื่อป้องกันความเสี่ยงทางชีวภาพ อาจเกิดการระบาดรอบสอง ชี้ขณะนั้นยังไม่รู้เป็นเชื้ออะไร 
โควิด-19,ไวรัสโคโรน่า,ไวรัสโคโรนา,COVID-19,ห้องแล็บอู่ฮั่น,ไฮไลต์ไวรัสโคโรน่า,โควิดจีน